જયસુખલાલની જગ્યાએ બીજો કોઈ હોત તો પ્રથમ પત્રથી મળેલા આનંદનું ક્યારનુંયે બાષ્પીભવન થઈ ગયું હોત ! અલબત્ત, જયસુખલાલને પણ દુઃખ તો થયું, પણ પોતાના સકારાત્મક સ્વભાવ મુજબ શાંતિથી પોતાની સ્મૃતિને સતેજ કરીને વિચાર્યું કે અધિકારીશ્રીએ જે તારીખે આ શાળાની મુલાકાત દર્શાવી છે તે તારીખે તો તેઓ પગારની ગ્રૂપ મિટિંગમાં મુલાકાત લેનાર અધિકારીશ્રી સમક્ષ ઉપસ્થિત હતા. તો પછી શાળામાં ગેરહાજરી અને ફરજ પ્રત્યેની બેદરકારી શી રીતે દર્શાવાઈ હશે ?